രണ്ടാം വിവാഹത്തിലേയ്ക്ക് കടക്കുന്നതില് യാതൊരു ഭയവും ഇല്ലായിരുന്നു, വിമര്ശനവുമായി എത്തുന്നത് ധൈര്യം ഇല്ലാത്ത ഭീരുക്കള്: ബാല കൊച്ചി: നടന് ബാലയുടെ വിവാഹവുമായി ബന്ധപ്പെട്ട് സോഷ്യല് മീഡിയയില് ചര്ച്ചകള് തുടരുകയാണ്. ബാല വീണ്ടും വിവാഹം കഴിച്ചതിലുള്ള വിമര്ശനങ്ങളാണ് ഇതില് ഏറെയും. എന്നാല് ഇത്തരം വിമര്ശനങ്ങളുമായി എത്തുന്നത് ധൈര്യമില്ലാത്തവരാണെന്ന് ബാല മനോരമയ്ക്ക് നല്കിയ അഭിമുഖത്തില് വ്യക്തമാക്കി. താന് ചെയ്യുന്ന നന്മയുള്ള കാര്യങ്ങളിലും നെഗറ്റീവ് പറയുന്നവരുണ്ടെന്നും താരം പറയുന്നു. രണ്ടാം വിവാഹത്തിലേയ്ക്ക് കടക്കുന്നതില് യാതൊരു ഭയവും ഇല്ലായിരുന്നു. ധൈര്യം ഇല്ലാത്ത ഭീരുക്കളാണ് വിമര്ശനവുമായി എത്തുന്നത്. ഇവര്ക്കാര്ക്കും മുഖങ്ങളില്ല. ഞാന് എത്രയോ നന്മയുള്ള കാര്യങ്ങള് ചെയ്യുന്നു. അതിലും നെഗറ്റീവ് പറയുന്നവരുണ്ട്. നിങ്ങള് മകളെ മറന്നോ എന്നായിരുന്നു വിവാഹം തീരുമാനിച്ചപ്പോള് വന്ന വേറൊരു വിമര്ശനം. എന്റെ മകളെ ഞാന് എത്രമാത്രം സ്നേഹിക്കുന്നുണ്ടെന്ന് ഇവര്ക്ക് അറിയാമോ? ബാല വ്യക്തമാക്കുന്നു. മറ്റുള്ളവരുടെ ജീവിതത്തെക്കുറിച്ചുള്ള അറിയാത്ത കാര്യങ്ങള് സംസാരിക്കരുതെന്നും ബാല കൂട്ടിച്ചേര്ത്തു.